Document ID: 31997R1030

KOMMISSIONENS FORORDNING (EF) Nr. 1030/97 af 6. juni 1997 om fjerde ændring af forordning (EF) nr. 414/97 om undtagelsesforanstaltninger til støtte for markedet for svinekød i Tyskland
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og
ud fra følgende betragtninger:
På grund af udbrud af klassisk svinepest i visse produktionsområder i Tyskland blev der ved Kommissionens forordning (EF) nr. 414/97 (3), senest ændret ved forordning (EF) nr. 923/97 (4), fastsat undtagelsesforanstaltninger til støtte for markedet for svinekød i denne medlemsstat;
der bør tages hensyn til ændringen af de zoner, der er underlagt sundheds- og handelsrestriktioner som følge af nye udbrud af klassisk svinepest i Brandenburg, ved at ændre bilag I til forordning (EF) nr. 414/97 og erstatte bilag II med et nyt bilag;
en hurtig og effektiv iværksættelse af undtagelsesforanstaltningerne til støtte for markedet er et af de bedste midler til at bekæmpe spredningen af klassisk svinepest; de bestemmelser, der er fastsat ved nærværende forordning, bør derfor anvendes fra den 23. maj 1997;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 414/97 foretages følgende ændringer:
1) Bilag I affattes som angivet i bilag I til nærværende forordning.
2) Bilag II affattes som angivet i bilag II til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 23. maj 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. juni 1997.

Labels: 17
19
5
6
18